Støyrock

Støyrock (også kalt for noise rock eller noise-punk)  er en mangfoldig stil eller musikksjanger  som utviklet seg på 1980-tallet i USA som en eksperimentell utvekst av punkrocken. Inspirert av no wave, minimalistisk musikk, industriell musikk og New York-hardcore, henga musikere seg til ekstreme nivåer av forvrenginger av lyd ved bruk av elektriske gitarer, og i mindre grad ved bruk av elektroniske instrumenter, enten for frambringe et maskinelt lydbilde eller for å bidra til det samlede arrangementet.

Støyrocken gikk ut på å kombinere den rå punkrock-holdningen med atonal støy og ukonvensjonelle sangstrukturer. Sjangeren introduserte en ny form for avantgardistisk musikk innunder alternativ rock. En del grupper var knyttet til sangstrukturer, som eksempelvis Sonic Youth, som dog ikke representerer hele sjangeren, men bidro til å popularisere støyrock hos publikumet innen alternativ rock ved å legge inn melodier i deres monotone lydteksturer. De opprettet således en mal for tallrike band som fulgte etter dem.

Historie 
Selv om denne særskilte musikken hadde vært tilstede for en del tid, ble selve begrepet «støyrock» først opprettet på 1980-tallet for å beskrive en rekke band som var avleggere fra punkrock med et økende brutalt lydbilde. Et arketypeisk album er Velvet Undergrounds White Light/White Heat (1968). Dette albumet har blitt vurdert som en «kultklassiker» ved å være det første støyrock-albumet, «kanskje det er et opplagt utgangspunkt, men det er også selve utgangspunktet. Punktum.» Sonic Youths medlem Thurston Moore har forklart at «Støy har tatt plassen til punkrock. Folk som spiller støy har ingen virkelige streben etter å være en del av mainstream-kulturen. Punk har blitt overtatt, og denne undergrunnens støymusikk og det avantgardistiske folkemiljøet har erstattet den.» 

Fra 1990-tallet har støyrock hovedsakelig utviklet seg til en form for partimusikk med band som Lightning Bolt som fungerte som det fremste eksponenten til 2000-tallets støyrock-miljø i Providence, hovedstaden i den amerikanske delstaten Rhode Island.

Utvalgte band

Tidslinje

Referanser

Litteratur 
 Blush, Steven (2016): New York Rock: From the Rise of The Velvet Underground to the Fall of CBGB. St. Martin's Press. ISBN 978-1-250-08361-6.
 Felix, Stanford (2010): The Complete Idiot's Guide Music Dictionary. DK Publishing. ISBN 978-1-101-19809-4.

Alternativ musikk
Musikksjangre